﻿ Nyest zuhant a nézők közé a miskolci színház padlásáról, másnap elpusztult a szerencsétlen kis állat | 168 óra
Nyest zuhant a nézők közé a miskolci színház padlásáról, másnap elpusztult a szerencsétlen kis állat
2020. január 23. 12:25 - szerző: 168 Óra
A Miskolci Nemzeti Színház szombati táncelőadásán a nézők közé esett egy nyest – írta a boon.
„Az Üvöltő szelek című előadáson történt mindez. Nagyon büszkék vagyunk a nézőinkre, mert nem alakult ki pánikhangulat” – derült ki egy beszámolóból. „Olyannyira, hogy a fellépők is csak az előadás végén értesültek a kis közjátékról. Ráadásul a közelben ülők egyből
bekapcsolták mobiltelefonjaik világítását, hogy segítsenek munkatársainknak minél gyorsabban kézre keríteni a betolakodót,
amit később a Régiposta utcán szabadon engedtünk. Ezúton is köszönjük nézőink megértését. Természetesen átvizsgáljuk az egész padlást, hogy a későbbiekben ne kerülhessen sor hasonló malőrre.”
A közösségi oldalakon később megjelent egy hír, miszerint a közeli mélygarázs parkolóőre talált egy rossz állapotban lévő nyestet. Elhelyezte egy dobozban, és a Mályi Madármentő Állomás munkatársait hívta segítségül, akik éjfél után néhány perccel meg is érkeztek.
A madármentő állomás közösségi oldalán vasárnap reggel tudatta, hogy az állat – amely nagyon rossz állapotban került hozzájuk –
sajnos a gondos kezelés ellenére sem maradt életben.
Csatornafedélbe szorult egy nyest, a vassal a nyakán vitték az állatorvoshoz